SEBUAH SIRI NETFLIX
Pada Jun 2014,
tapak web berita, BuzzFeed, menganjurkan sebuah ujian merasa.
Coke Mexico lawan Coke Amerika.
Kenapa?
Coke Mexico yang dieksport ke Amerika dibuat daripada resipi klasik
menggunakan gula tebu.
Gasnya sangat kuat! Takut saya dibuatnya.
Lelangit terasa bersih.
Namun sejak empat dekad lalu,
Coke Amerika mengandungi satu bahan yang menimbulkan kontroversi.
Sirap jagung berfruktosa tinggi.
Lebih sedap daripada air tin. Saya lebih suka Coke Mexico.
Di penghujung ujian, Coke Mexico menang besar.
Ini lebih sedap.
Coke Mexico menang.
Namun, sirap jagung berfruktosa tinggi yang menang kalau ikut peratusan.
Purata seorang rakyat Amerika minum lebih 9.5 kilogram
sirap jagung berfruktosa tinggi setahun.
Bahan ini boleh ditemui di semua rak di pasar raya
dan makanan yang tak disangka-sangka.
PERISA ASLI! RENDAH LEMAK!
Pada tahun 2020,
Amerika mengeluarkan 7.6 juta tan sirap jagung berfruktosa tinggi,
cukup untuk menenggelamkan Manhattan.
Sejak tahun 1975,
rakyat Amerika dah guna 168 juta tan sirap jagung berfruktosa tinggi,
cukup untuk menenggelamkan Los Angeles.
Namun berdasarkan satu kajian pada 2016,
53 peratus responden cuba mengehadkan atau mengelakkan sirap jagung.
Dengan nilai pasaran kira-kira 8.8 bilion dolar,
sirap jagung berfruktosa tinggi bukan sekadar kuasa ekonomi.
Pengaruh para pengeluarnya sangat besar
dan disokong ahli politik.
Saya berbesar hati dapat berjumpa dengan golongan petani
yang membanting tulang dan memelihara gaya hidup Amerika.
Bagaimanapun, reputasinya sangat buruk.
Ia kurang berkhasiat dan tinggi kalori.
Bagaimana sirap jagung berfruktosa tinggi berjaya mendominasi pasaran?
Biskut! Anak-anak nak biskut!
Apa kesannya kepada kesihatan kita?
SIRAP JAGUNG BERFRUKTOSA TINGGI
ADAKAH IA SEMANIS YANG DISANGKA?
Pada tahun 1971,
Presiden Amerika Syarikat, Richard Nixon, digasak satu isu.
Petani Amerika sedang bergelut.
Pendapatan mereka merudum dek peningkatan kos pengeluaran.
Pendapatan petani Amerika tak setimpal dengan usaha dan titik peluh mereka.
Nixon perlukan undi petani untuk menang lagi dalam pilihan raya.
Beliau lantik setiausaha pertanian baharu
yang merupakan orang lama dalam industri, Earl Butz.
2 DISEMBER 1971
Saya nak tingkatkan taraf hidup golongan petani.
Empat bulan sebelum pilihan raya, Butz pantau urusan pengeksportan bijian
yang bernilai 750 juta dolar
kepada musuh Perang Dingin Amerika, Kesatuan Soviet.
Kebanyakan peladang gandum di Kansas mahu berurusan dengan Rusia.
Pendapatan petani melonjak.
Dengan sokongan padu golongan petani,
pada November 1972,
Nixon menang besar dalam pilihan raya,
menyapu bersih 49 daripada 50 kerusi.
Nampaknya, saya boleh tidur awal malam ini
sebelum keputusan penuh pilihan raya diumumkan.
Namun pada tahun 1973,
dengan kemerosotan pengeluaran bijian Amerika,
harga makanan melambung.
Pada tahun sama, kerajaan memperbaharui polisi pertanian
dalam usaha memaksimumkan pengeluaran dan pengenalan insentif.
Kalau harga siling bijian jatuh,
kerajaan dan pembayar cukai akan suntik subsidi.
Jagung ialah tanaman dan bekalan makanan utama Amerika.
Butz galak petani jagung menanam sebaris demi sebaris
untuk memaksimumkan pengeluaran, sekali gus menurunkan harga makanan.
Pada tahun itu,
pengeluaran bertambah lebih 40 juta tan berbanding tiga tahun sebelumnya.
Rancangan Butz berjaya. Malah, mungkin terlalu berjaya.
Akibatnya, lambakan jagung berlaku.
Apa inisiatif untuk selesaikan masalah ini?
Jepun, tanah berdaulat, Negara Matahari Terbit.
Pada tahun 1960-an,
seorang saintis Jepun menemui jalan untuk mengkomersialkan pemanis
yang berasaskan jagung.
Butz sedar penemuan ini mampu menyelesaikan masalahnya
dan dia galak pengeluar jagung Amerika
untuk menghasilkan sirap ini secara besar-besaran.
Maka, lahirlah industri sirap jagung berfruktosa tinggi Amerika.
Bagaimana pemanis inovatif ini dihasilkan?
BIJI JAGUNG
Biji jagung direndam dan digiling untuk menghasilkan kanji jagung.
Dua enzim ditambah pada kanji jagung,
menguraikan glukosa menjadi molekul lebih kecil.
MOLEKUL GLUKOSA
Enzim ketiga membaur glukosa ini menjadi pemanis yang dipanggil fruktosa
yang terkandung dalam buah-buahan dan madu.
Fruktosa dan sirap glukosa dicampurkan,
menghasilkan pemanis yang melekit,
sirap jagung berfruktosa tinggi.
SIRAP JAGUNG BERFRUKTOSA TINGGI
Bagaimanapun, namanya mengelirukan.
Kandungan fruktosanya lebih tinggi berbanding sirap jagung biasa.
Jumlah fruktosanya hampir sama dengan gula biasa.
KANDUNGAN FRUKTOSA
Namun kalau inovasi ini boleh bantu menangani isu lambakan jagung,
permintaan harus diwujudkan.
Pada mulanya, pengeluar makanan kurang berminat
untuk menggantikan gula, sejenis pemanis konvensional
yang digunakan sejak 5,000 tahun lalu.
Bagaimanapun menjelang tahun 1974,
permintaan gula dunia melangkaui bekalan,
antaranya dek ketidaksuburan bit gula Eropah.
Harga gula mentah naik dua kali ganda dalam masa dua bulan.
Peningkatan ini disebabkan kekurangan bekalan gula dunia.
Kesannya amat dirasai oleh pengguna.
Sepeket 2.20 dolar.
Mahal betul.
Pengeluar makanan mula mengintai sirap jagung berfruktosa tinggi.
Bekalan jagung takkan putus dan ia dihasilkan di Amerika Syarikat,
sementara 50 peratus gula diimport dan tertakluk kepada kuota dan tarif.
Pada penghujung tahun 1974,
Dr. Pepper, Fanta
dan Sprite menghasilkan soda daripada sirap jagung berfruktosa tinggi.
Namun, beberapa jenama terkemuka masih menolaknya.
Malangnya bagi petani jagung, gelombang permintaan cuma sementara.
Pengeluaran gula pulih dan harganya merudum.
Pengeluar sirap jagung berfruktosa tinggi gagal menyaingi harga gula.
Ibarat jatuh ditimpa tangga, pada Januari 1980,
Presiden Jimmy Carter mengenakan sekatan ke atas Kesatuan Soviet
kerana menceroboh Afghanistan
melalui embargo bijian.
Tujuh belas juta tan bijian yang dipesan oleh Kesatuan Soviet
dan beberapa siri penghantaran lain yang dijanjikan akan dibatalkan.
Pasaran antarabangsa jagung menguncup.
Pengeluaran melebihi permintaan.
10 JANUARI 1980
Harga bijian jatuh merudum dalam tempoh 24 jam.
Akibat kejatuhan harga jagung,
harga sirap jagung berfruktosa tinggi tiba-tiba menjunam
dan menarik perhatian pengeluar minuman jenama terkenal.
Pada tahun 1980,
Coca-Cola mengumumkan akan guna sirap jagung berfruktosa tinggi,
menggantikan 50 peratus gula dalam Coke.
Dalam masa dua bulan,
Pepsi turut mengekori dengan mengaplikasikan cara sama.
Sementara itu, embargo bijian Presiden Carter
terus dikecam golongan petani.
Lawannya dalam pilihan raya 1980, Ronald Reagan,
pantas mengeksploitasi ketegangan ini.
Nasib petani Amerika terkontang-kanting
dek larangan eksport bijian yang diputuskan presiden.
Pada malam pilihan raya, Reagan menang besar,
dilantik menjadi Presiden Amerika Syarikat ke-40.
Inilah saat paling mengharukan dalam hidup saya.
Reagan dan peladang jagung menarik nafas lega.
Empat bulan selepas itu, Reagan menamatkan embargo bijian.
Mungkin pasaran jagung akan pulih dan kami boleh bernafas semula.
Harga gula di Amerika terus melonjak
selepas Reagan memperkenalkan kuota ke atas import gula.
Sekali lagi, sirap jagung berfruktosa tinggi menjadi pilihan.
Kini, semakin banyak pengeluar minuman dan makanan terkemuka
mula menggantikan gula
dan pengguna mula ambil lebih banyak sirap.
Pada tahun 1981,
purata rakyat Amerika makan empat sudu teh sirap jagung berfruktosa tinggi sehari.
Angka itu bersamaan enam kilogram setahun.
Sirap jagung berfruktosa tinggi mula memenuhi rak-rak pasar raya…
Peserta pertama kita pada hari ini…
…daripada roti…
Biskut! Ambil biskut!
…kepada bijirin dan juga wain.
Namun, majoriti pengguna jahil tentang pemanis alternatif ini.
Dari aspek rasa dan kalori,
sirap jagung berfruktosa tinggi dan gula konvensional sama sahaja,
jadi apa yang membezakannya?
Sebatian kimianya? Bukan.
Gula terdiri daripada molekul glukosa yang diikat dengan molekul fruktosa.
Sirap jagung berfruktosa tinggi memiliki molekul yang sama,
tapi ia tak terikat.
Molekulnya bebas tanpa ikatan.
Maka, sirap jagung berfruktosa tinggi menjadi kunci makanan yang diproses.
Ia mampu mengekalkan kelembapan dan memanjangkan hayat simpanan
serta menaikkan seri dan tekstur makanan.
TAHAN LEBIH LAMA!
Pada tahun 1984,
Coca-Cola, salah satu pengguna gula terbesar dunia,
umum akan guna sirap jagung berfruktosa tinggi
dalam kebanyakan produknya di Amerika.
Begitu juga Pepsi.
Langkah itu akan meningkatkan kira-kira sejuta tan permintaan domestik.
Sirap jagung berfruktosa tinggi bukan saja menakluk industri minuman.
Menjelang tahun 1985, ia ganti gula dalam banyak makanan yang diproses
dan nilai pasarannya melebihi satu per tiga pemanis berkalori lain.
Kini, harga makanan di pasar raya lebih murah
termasuk di restoran makanan segera.
Ia rahmat bagi pengeluar sirap jagung berfruktosa tinggi,
tapi malapetaka bagi pengguna.
Pengeluaran makanan yang diproses melonjak,
kaya dengan pemanis berkalori,
dan kesannya dapat dilihat pada 1980-an.
Rakyat Amerika semakin gemuk.
Buat kali pertama, pakar-pakar di Amerika menegaskan obesiti boleh membunuh.
Menjelang tahun 1985,
kira-kira 20 peratus rakyat Amerika dikategorikan sebagai obes.
Pada masa itu, kebanyakan orang menyalahkan lemak berbanding gula,
lantas merancakkan lagi industri sirap jagung.
YOGURT YUM YUM LEBIH BERKRIM
Kalau kandungan lemak dikurangkan, rasa makanan yang diproses kurang sedap…
…jadi demi mengekalkan kesedapan produk rendah lemak,
pengeluar makanan terpaksa tambah pemanis seperti sirap jagung berfruktosa tinggi.
Ini bermaksud kalori produk rendah lemak sama banyak dengan produk tinggi lemak,
tapi pengguna tergila-gila akan label rendah lemak.
Mereka sangka boleh makan sepuas-puasnya,
tapi malangnya mereka terlebih makan.
Bagi pengeluar makanan,
propaganda rendah lemak menjana keuntungan besar,
tapi apa nasib pengguna?
Kita semakin gemuk.
Menjelang tahun 1987,
kadar pengambilan sirap jagung oleh rakyat Amerika naik berganda-ganda
kepada 8.3 sudu teh sehari,
bersamaan 12.7 kilogram setahun.
Kami ajak ibu bapa
ke restoran makanan segera kegemaran kami
kerana makanannya sedap belaka.
Disebabkan sirap jagung berfruktosa tinggi,
harga makanan dan minuman semakin murah,
tapi kesannya bakal dirasai.
Pada tahun 1988, Taco Bell tawar isian semula minuman secara percuma.
Restoran makanan segera lain pantas membuntuti.
Menjelang tahun 1989,
kira-kira 26 peratus orang dewasa Amerika obes.
Sepanjang tahun 1990-an,
reputasi sirap jagung berfruktosa tinggi semakin diperakui.
Restoran berlumba-lumba tawar hidangan bersaiz besar
termasuk saiz cawan soda.
Pada tahun 1999,
pengeluaran domestik sirap jagung mencecah 9.5 juta tan.
Pada tahun sama,
kadar pengambilannya mencatatkan rekod tertinggi.
Kini, rakyat Amerika ambil 11.1 sudu teh pemanis sehari,
bersamaan 17 kilogram setahun.
Akibatnya, rakyat Amerika semakin gemuk.
Pada tahun 1999, kadar obesiti mencecah 36 peratus.
Memasuki alaf baharu,
masalah obesiti akan menyumbang kepada masalah utama kesihatan.
Pada awal tahun 2000-an,
hasil sebuah kajian akademik tentang obesiti amat mengejutkan.
Penyelidik mencartakan pengambilan sirap jagung berfruktosa tinggi
dan membandingkannya dengan kadar obesiti.
Kedua-dua graf mencatatkan trajektori yang hampir sama.
Pengguna mula terfikir.
Adakah sirap jagung berfruktosa tinggi penyumbang obesiti di Amerika?
Ia kurang berkhasiat dan tinggi kalori.
Mungkin sebab itu kita dilanda pandemik kegemukan.
Betulkah sirap jagung berfruktosa tinggi menggemukkan?
Seperti mana-mana rejim diet lain,
situasinya rumit.
Ada banyak faktor lain yang menyebabkan obesiti.
KURANG BERSENAM
KURANG BERGERAK
Dek sirap jagung berfruktosa tinggi,
harga soda lebih murah dan saiznya lebih besar.
Kini, orang dewasa Amerika teguk 29 peratus lebih banyak minuman ringan
berbanding 25 tahun lalu.
Ia juga meningkatkan permintaan makanan yang diproses
yang kaya dengan kalori dan mudah didapati.
Penggemar makanan yang diproses ambil 500 kalori lebih banyak
berbanding penggemar makanan biasa.
Sejak tahun 1975,
kadar pengambilan pemanis berkalori naik 25 peratus,
sementara sirap jagung berfruktosa tinggi catat kenaikan lebih 1000 peratus.
Penambahan bahan pemanis termasuk gula menaikkan berat badan.
Maka lebih banyak kita makan, lebih gemuk jadinya.
Menjelang tahun 2007,
reputasi sirap jagung berfruktosa tinggi tercalar.
Sejujurnya, apakah punca utama yang menyebabkan kematian
rakyat Amerika hari ini?
Serangan pengganas atau sirap jagung berfruktosa tinggi?
Malangnya sirap jagung masih utuh mengungguli takhta,
menjanjikan pulangan yang lumayan.
Pada tahun 2008,
salah satu pemain utama industri, Archer Daniels Midland,
melaporkan untung kendalian pengeluaran pemanisnya
mencecah 529 juta dolar.
Demi menjaga periuk nasi mereka,
Persatuan Pengeluar Jagung bangkit menafikan tohmahan itu.
Produk kami sering diburuk-burukkan di mata pengguna.
CRA menegaskan sirap jagung berfruktosa tinggi sama sahaja
dengan pemanis berkalori lain.
Sirap jagung berfruktosa tinggi ialah pengganti gula
yang berkhasiat dengan nilai kalori dan biokimia yang sama.
Pada tahun 2008,
Persatuan Perubatan Amerika menyokong dakwaan tersebut.
Namun, kira-kira 53 peratus rakyat Amerika percaya
sirap jagung berfruktosa tinggi membahayakan kesihatan.
Namun bagi kebanyakan orang, ia sukar ditolak.
Kini, sirap jagung berfruktosa tinggi terkandung dalam banyak makanan.
Di mana-mana saja.
Sepertimana produk Amerika lain yang berjaya,
ia menakluki segenap pelosok dunia.
Pada tahun 2009,
dunia mengeluarkan 15.7 juta tan sirap jagung berfruktosa tinggi,
menyamai pemanis dalam 53 tin soda
untuk setiap orang di Bumi.
Kebanyakannya, hampir 70 peratus,
dihasilkan di Amerika,
diikuti Jepun dan China.
Kadar penggunaan Amerika paling tinggi, lebih 60 peratus,
diikuti Mexico dan Jepun.
Negara lain tak masuk dalam senarai
kerana mereka memilh gula konvensional.
Meskipun reputasinya tercalar,
industri sirap jagung berfruktosa tinggi terus mengaut keuntungan,
berikutan subsidi kerajaan Amerika kepada peladang jagung.
Antara tahun 1995 dan 2020,
peruntukan subsidi pengeluaran jagung berjumlah 116.6 bilion dolar,
jauh lebih tinggi berbanding industri pertanian lain.
Berapa pendapatan bersih awak dalam setahun?
Dua puluh dolar seekar.
Kenapa?
Mungkin disebabkan ragam sistem pilihan raya Amerika.
Kita akan buat…
OGOS 2016
…Amerika hebat semula.
Oleh itu, sokongan mesti disuntik kepada golongan petani di Iowa.
Pengeluaran jagung di Iowa yang tertinggi di Amerika.
Kebetulan, Iowa negeri pertama yang memilih calon presiden
daripada parti politik utama.
Maka, ramai ahli politik cuba raih sokongan peladang jagung.
Saya tahu Iowa penentu masa depan Amerika…
OGOS 2019
…dan generasi akan datang.
Mungkin industri jagung hari ini masih dimanjakan oleh ahli politik,
tapi orang ramai masih prejudis terhadap sirap jagung berfruktosa tinggi.
Jenama terkenal seperti Papa John's Pizza,
Burger King dan McDonald's mula mengundurkan diri.
McDonald's komited dalam usaha mengubah budaya pemakanan pengguna.
Sirap jagung takkan digunakan dalam ban kami…
Menjelang tahun 2020,
pengambilan sirap jagung berfruktosa tinggi di Amerika
menguncup hampir separuh,
bersamaan 6.2 sudu teh sehari
atau 9.5 kilogram setahun.
SIRAP JAGUNG BERFRUKTOSA TINGGI
sirap jagung berfruktosa tinggi masih dilanda kontroversi,
tapi terbukti ia mengubah diet rakyat Amerika.
Penggantian gula konvensional berjaya menurunkan harga makanan,
menawarkan isian semula percuma dan saiz hidangan lebih besar.
Dek subsidi kerajaan dan keuntungan berlipat kali ganda,
sirap jagung berfruktosa tinggi akan terus wujud dalam diet kita.
Sebenarnya, walaupun publisitinya buruk,
ditambah pula dengan kempen kesedaran orang ramai…
Elak sirap jagung berfruktosa tinggi. Buangnya daripada diet anda.
…perbezaan sirap jagung berfruktosa tinggi dengan gula konvensional sangat sedikit.
Sumbangannya dari aspek rasa pula…
Itu terpulang pada cita rasa masing-masing.
Pada dasarnya, ia sama saja.
Hakikatnya, kedua-duanya memudaratkan.
Realitinya,
kalau makan terlalu banyak,
kita lebih suka menuding jari daripada cermin diri sendiri.
Adalah lebih baik kita menjauhi
makanan yang diproses dan tinggi kandungan gula
walaupun hidup akan terasa sedikit tawar.
Terjemahan sari kata oleh Saffura